
Kollégiumi bentlakási szerződés

mint kollégista – továbbiakban: Kollégista -, együtt: Felek – között, kollégiumi elhelyezés tárgyában, az alulírt helyen és időben az alábbi feltételek mellett:

Felek rögzítik, hogy a Kollégista felvételt nyert a Romzsa Tódor Görögkatolikus Diákotthonba – továbbiakban: Diákotthon –, mely felvétel következtében a Felek között kollégiumi tagsági jogviszony jött létre a 2026. szeptember 01. és 2027. július 03. között. Felek megállapodása alapján a Diákotthon, a kollégiumi elhelyezésre vonatkozó mindenkor hatályos jogszabályok, a diákotthoni szabályzatok, valamint a jelen szerződésben foglaltak figyelembevételével, a kollégiumi elhelyezést az alábbi feltételek szerint biztosítja.

1. A Diákotthon a fentebb megnevezett a kollégium ………….…………………………….. számú szobájában, kollégiumi elhelyezést biztosít a Kollégista számára. 
2. A Kollégista tudomásul veszi, hogy a kollégiumi tagsági jogviszonyból eredő jogait más személyre nem ruházhatja át, így különösen férőhelyet és az ahhoz kapcsolódó szolgáltatásokat másnak nem adhatja át, ágybérleti jogviszonyt a férőhelyre nem létesíthet.
3. A Kollégista a kollégiumi elhelyezésért térítési díjat köteles fizetni. A 2026/2027 tanévben az államilag támogatott képzésben részt vevő hallgató, a Diákotthon kollégiumi alapszolgáltatásokért az alábbi térítési díjat köteles fizetni:
· Lechner téri és a Hajnóczy utcai kollégiumban 33.000,-Ft
· a költségtérítéses és részösztöndíjas formában tanulók 35 000 Ft/hó kollégiumi térítési díjat kötelesek fizetni.
3.1. A térítési díj a Lechner téri kollégium II. emeletén a légkondicionáló hűtés használat mértékében – elektromosáram-díjjal egészülhet ki. (A légkondicionáló használata csak a szobatársak közös megegyezésével történhet.)
4. A térítési díj fizetése havi gyakorisággal fizetendő, melynek határideje a tárgyhó hónap 15. napja; amennyiben ez ünnep- vagy pihenőnapra esik, akkor az azt követő első munkanap. A kollégiumi térítési díj banki átutalással, vagy banki befizetéssel fizetendő. A díjak mértéke független attól, hogy a bentlakás a tárgyhó közben kezdődött, vagy annak vége előtt befejeződött. 
A kollégiumok által biztosított alapszolgáltatások:
4.1.  A lakószobákban: a bentlakáshoz és a tanuláshoz szükséges bútorzat, elektromos áram, fűtés, internet, az egyes kollégiumi részlegekben külön-külön meghatározott rend szerinti takarítás.
4.2.  Közösségi térben: a tisztálkodás feltételei, tanulószoba, teakonyha és étkező 
4.3. A hallgatók részére mosás lehetősége biztosított.
5. A kollégiumi beköltözés feltétele az előírt bejelentkezési és befizetési kötelezettségek teljesítése, a jelen szerződés aláírása, házirend elfogadása és a szobaleltár átvétele.
6. A Kollégista köteles megismerni és betartani a Diákotthon szabályzatait és utasításait, különös tekintettel a SZMSZ-re és a Házirendre, továbbá az érvényes kollégiumi tűz- és munkavédelmi-, valamint közegészségügyi előírásokra. A vonatkozó előírások bizonyítható megszegéséből származó mindennemű hatósági bírságot a Kollégista köteles kifizetni, valamint e szabályok megszegése egyben a szerződés megszegését is jelenti. A Kollégista magára nézve érvényesnek tekinti a SzMSz-ben szereplő jogokat és kötelezettségeket, beleértve azt is, hogy a diákotthon igazgatója vagy a Diákbizottság minden kollégistára vonatkozó további - e szerződésben nem szereplő – kötelezettségeket is megállapíthat. Egyes, a kollégiumi bentlakásra és az együttélésre vonatkozó fontosabb szabályok a következők:

6.1. A kollégiumi szoba általános tartozékait szobaleltár tartalmazza. Az általános tartozékokon kívül a szobában csak előzetes és kötelező bejelentés alapján üzemeltethetők nagy értékű és nagy fogyasztású elektromos berendezések. Az engedélyezés csak a tulajdonos felelősségére, a Diákotthon (üzemeltető) mindennemű kárfelelősségének kizárásával történhet. A lakószobák „átbútorozása” a kollégium vezetővel való egyeztetés után engedélyezett. A Kollégista által igénybe vett, alapszolgáltatásokon kívüli szolgáltatásért térítési díjat köteles fizetni. Pl: Nyomtatás, légkondicionáló használat
6.2. A nemdohányzók védelméről és a dohánytermékek fogyasztásának, forgalmazásának egyes szabályairól hozott 1999. évi XLII. törvény értelmében a kollégium egész területén dohányozni tilos.
6.3. A közösségi helyiségekben elhelyezett felszerelési tárgyak máshová történő elvitele ideiglenes jelleggel is csak előzetes igazgatói engedély alapján lehetséges.
6.4. A Kollégista köteles az általa lakott szobát rendszeresen takarítani, a szemetet a kijelölt szemétgyűjtő helyre kihordani. A szoba falára, mennyezetére, berendezési tárgyaira, ajtókra, ablakokra bármilyen eszközzel rajzolni, írni, festeni és ragasztani, azokon sérülést okozó módon díszítést elhelyezni tilos!
6.5. A Kollégista a lakószobájában vendéget nem fogadhat.
6.6. A kollégista a kollégiumot, annak helyiségeit, berendezési és felszerelési tárgyait rendeltetésszerűen köteles használni. A szobák falaira semmiféle tárgyat, képet nem lehet feltenni, a falak tisztántartása és védelme érdekében. 
(A Blu-Tack ragasztó is tilos!)
6.7. A kollégium egész területén tilos a dohányzás és nyílt láng használata. A tűzjelző berendezés indokolatlan beindítása dohányzással, vagy egyéb nyílt láng használatával szankciót von maga után. Ennek mértéke 50.000,-Ft/alkalom.     
7. A kollégiumi életet a Diákbizottság szervezi, amely, mint választott hallgatói önkormányzati szerv, az egyetemi és kollégiumi szabályzatok keretei között a jelen szerződésben nem szabályozott kérdésekben is – minden kollégistára nézve kötelező határozatot hozhat.
8. A kollégistának lehetősége van ideiglenes lakcímként az illetékes szervnél bejelenteni a jelen szerződésben foglalt kollégiumi címet.
9. E szerződés nem lép hatályba
a) ha azt a Kollégista a beköltözéskor aláírásával nem látja el;
b) ha a Kollégista a beköltözésre meghatározott időpontot követő 8 napon belül a férőhelyét nem foglalja el (ez a határidő előzetes írásbeli kérelemre meghosszabbítható, ám a tárgyhavi térítési díj megfizetésre kerül);
c) ha a beköltözéskor a Kollégistának korábbi időszakról kollégiumi díj-, késedelmi díj- vagy kártérítési tartozása van, és azt a meghatározott időpontig nem egyenlítette ki.
10. E szerződés megszűnik
a) a szerződésben meghatározott idő elteltével,
b) hallgatói jogviszony megszűnésével,
c) passzív jogviszony esetén,
d) rendes felmondással, a 11. pontban felsorolt esetekben;
e) ha a kollégiumi elhelyezés, fizetési hátralék miatt – a Kollégista eredménytelen felszólítása és szociális helyzetének vizsgálata után – megszüntetésre kerül, a megszűnés tárgyában hozott döntés jogerőre emelkedésének napján;
f) a kollégiumból kizáró fegyelmi határozat jogerőre emelkedésével;
g) ha a Kollégistát egy másik felsőoktatási intézmény kollégiuma átvette, az átvétel napján;
h) a helyiségbérletre vonatkozó jogszabályokban meghatározott további esetekben, az ott megjelölt időpontban.
11. A Diákotthon a szerződést 30 napos határidővel, rendes felmondással felmondhatja
a) üzemeltetési okokból,
b) a szerződésben vállalt egyéb kötelezettségét súlyos megszegése esetén.
A felmondással szemben a határozat kézhezvételétől számított 8 napon belül fellebbezéssel lehet fordulni a fenntartóhoz. (Szegedi Görögkatolikus Parókia 6721 Szeged, Lechner tér 9.) A benyújtott fellebbezésnek - a kiköltözésre vonatkozóan - halasztó hatálya van.
12. A kollégiumi tagsági jogviszony megszűnésekor – az esetleges további jogorvoslat igénybevételétől függetlenül
– a Kollégista köteles arra, hogy az elhelyezésére szolgáló lakószobát három munkanapon belül elhagyja, személyes felszerelési tárgyait ugyanezen határidő alatt elszállítsa, a részére átadott tárgyakkal és eszközökkel a Kollégium felé elszámoljon.
13. A szerződésben nem rendezett kérdésekben a kollégiumi elhelyezésre vonatkozó mindenkor hatályos jogszabályok, az egyetemi szabályzatok és a kollégiumok házirendjében foglalt rendelkezések az irányadók, míg a szerződésből eredő esetleges jogviták elbírálására Felek kikötik az Diákotthon székhelye szerinti bíróság illetékességét.

Felek a szerződést, elolvasás és együttes értelmezést követően, mint az akaratukkal mindenben megegyezőt, jóváhagyólag aláírták.

Szeged, 2026. 09. 01.

.............................................................                                               .............................................................
Kollégista hallgató aláírása                                                          Romzsa Tódor Görögkatolikus Diákotthon 
                                                                                                                    Szaplonczay Miklósné
                                                                                        kollégium igazgató
